laion/Wikipedia-Exotic huggingface dataset:
აშშ-ის სენატის არჩევნები ნევადაში (2018)

აშშ-ის სენატის არჩევნები ნევადაში ჩაივლის 2018 წლის 6 ნოემბერს, სენატში ნევადის ორი წარმომადგენლიდან ერთის არჩევისთვის. მოქმედი სენატორი რესპუბლიკური პარტიიდან, დინ ჰელერი, განიხილავდა კენჭისყრას ნევადის გუბერნატორობისთვის, თუმცა, გადაწყვიტა კვლავ ეყარა კენჭი სენატისთვის. ნევადა არის ერთადერთი შტატი 2018 წლის შუალედურ არჩევნებში, რომელსაც ჰყავს მოქმედი რესპუბლიკელი სენატორი და რომელშიც 2016 წელს ჰილარი კლინტონმა გაიმარჯვა. კანდიდატობაზეგანაცხადის შეტანის ბოლო ვადა იყო 2018 წლის 16 მარტი, ხოლო პრაიმერი ჩატარდა 2018 წლის 12 ივნისს. თავის დროზე, ნევადა განიხილებოდა როგორც ე.წ Swing State, რომელიც უფრო რესპუბლიკური პარტიისკენ იხრებოდა. ასე, ჯორჯ ბუშმა შტატში 2000 და 2004 წლების არჩევნებში გამარჯვება მოიპოვა. სიტუაცია შეიცვალა 2008 წლის შემდეგ. იქიდან მოყოლებული, ნევადა დემოკრატიული პარტიისკენ იხრება. 2012 წლის არჩევნებში ბარაკ ობამამ შტატში რესპუბლიკელ ოპონენტზე 7 პროცენტით მეტი ხმა მიიღო, თუმცა, ამავე დროს, სენატორად აირჩიეს რესპუბლიკელი დინ ჰელერი. ამჟამად, დინ ჰელერი ითვლება „საფრთხეში მყოფ“ სენატორად, რაც ნიშნავს, რომ არჩევნებში მისი დამარცხების რისკი საკმაოდ დიდია. დონალდ ტრამპმა გამოთქვა ვარაუდი, რომ ჰელერი დამარცხდებოდა, თუ რესპუბლიკელები ვერ მოახერხებდნენ ხელმისაწვდომი ჯანდაცვის აქტის (იგივე Obamacare') გაუქმებას. შერი ბრუქსი სარა გაზალა ვიკ ჰარელი ტომ ჰექი დინ ჰელერი დენი თარკანიანი მარკ ამოდეი დონალდ ტრამპი — აშშ-ის 45-ე პრეზიდენტი მაიკ პენსი — აშშ-ის 48-ე პრეზიდენტი სუზან კოლინზი — სენატორი მენის შტატიდან სარა პეილინი — ალასკას ყოფილი გუბერნატორი, ვიცე-პრეზიდენტობის კანდიდატი სტივ ბენონი — პრეზიდენტის ყოფილი მრჩეველი, Breitbart News-ის აღმასრულებელი თავმჯდომარე დინ ჰელერი — 99,47 (69.96%) ტომ ჰექი — 26,291 (18.49%) არც ერთი ამ კანდიდატებიდან — 5,975 (4.20%) შერი ბრუქსი — 5,144 (3.62% სარა გაზალა — 4,011 (2.82% ვიქ ჰარელი — 1,282 (0.90%) ↑ Hagar, Ray. (May 5, 2016) Sen. Heller Considers Run For Governor In 2018. Nevada News & Views. ციტირების თარიღი: November 25, 2016. ↑ Rindels, Michelle. (November 25, 2016) Fresh off 2016 losses, Democrats target 2018 Senate races. Nevada Appeal. დაარქივებულია ორიგინალიდან — ნოემბერი 26, 2016. ციტირების თარიღი: November 25, 2016. ↑ „United States Senate election in Nevada, 2018 - Ballotpedia“ (ინგლისური). ციტირების თარიღი: March 3, 2017.
IP-მისამართი

IP-მისამართი (აი-პი მისამართი, შემოკლ. ინგლ. Internet Protocol address - ინტერნეტ ოქმის მისამართი) — ლოკალურ ქსელში ან ინტერნეტში ჩართული მოწყობილობის (როგორც წესი კომპიუტერი) უნიკალური იდენტიფიკატორი (მისამართი). IP-მისამართი წარმოადგენს 32-ბიტურ (IPv4 ვერსიით) ან 128-ბიტურ (IPv6 ვერსიით) ორნიშნა რიცხვს. IP-მისამართის ჩაწერის მოხერხებულ ფორმას წარმოადგენს ოთხი ათობითი რიცხვი (0-დან 255-მდე), დაყოფილი წერტილებით, მაგ. 192.168.0.1. (ან 128.10.2.30 — მისამართის წარმოდგენის ტრადიციული ათობითი ფორმა, ხოლო 10000000 00001010 00000010 00011110 — იგივე მისამართის ორობით ფორმაში წარმოდგენა). როგორც უკვე ვიცით IPv4 პროტოკოლი სისტემათა დამისამართებისთვის იყენებს 32 თანრიგა მნიშვნელობას. ბოლო ათწლეულის მანძილზე ტექნოლოგიურმა განვითარებამ, დიდი რაოდენობით ახალახალი მოწყობილობების გამოჩენამ და სხვა მრავალმა ფაქტორმა კითხვის ნიშნის ქვეშ დააყენა IPv4 პროტოკოლის სიცოცხლის ხანგრძლივობის საკითხი. კერძოდ, IPv4 პროტოკოლის არასწორმა დაგეგმარებამ IPv4 მისამართების სივრცის სწრაფ მილევას შეუწყო ხელი. შემუშავდა მრავალი ტექნოლოგია (NAT, PAT და ა.შ.), რომელმაც უზრუნველყო IPv4 პროტოკოლის სიცოცხლის ციკლის გახანგრძლივება, მაგრამ ეს არ არის საკმარისი. ახალ პროტოკოლს, რომელმაც უახლოეს მომავალში უნდა ჩაანაცვლოს IPv4 პროტოკოლი წარმოადგენს IPv6. IPv6 პროტოკოლის შემქმნელებმა მისი პროექტირებისას გაითვალისწინეს ყველა ის ნაკლოვანება, რომელიც გააჩნდა მის წინამორბედს და ამ ფორმით შეეცადნენ შეექმნათ უფრო სრულყოფილი პროტოკოლი. უპირატესობები, რომელსაც იძლება IPv6 პროტოკოლი, არის შემდეგი: შემცირებული თავსართი. როგორც ნახ. 5.6-დან ვხედავთ IPv6 პროტოკოლის თავსართი შედგება 8 ველისგან, მაშინ როცა IPv6 პროტოკოლის თავსართი შედგებოდა 14 ველისგან; გაზრდილი მისამართების სივრცე. IPv6 პროტოკოლი სისტემათა დამისამართებისთვის იყენებს 128 ბიტიან მნიშვნელობას, რაც რა თქმა უნდა მისამართების საკმარისად დიდ სივრცეს იძლევა (2128); მულტიკასტინგი. მრავალ სისტემასთან კომუნიკაციის საჭიროებისას IPv6 პროტოკოლი იყენებს multicast გადაცემას. მასში საერთოდ არ გამოიყენება broadcast გადაცემა; IPSec. IPv4 პროტოკოლი თავიდანვე არ ყოფილა დაგეგმარებული, როგორც უსაფრთხო პროტოკოლი და მასში უსაფრთხოების უზრუნველსაყოფად შემუშავდა Internet Protocol Security (IPSec) პროტოკოლი, რომელიც საჭიროებდა დამატებით კონფიგურაციას. IPv6 პროტოკოლში ინტეგრირებულია IPSec პროტოკოლი და მისი მეშვეობით შესაძლებელია დაშიფრული კომუნიკაციის უზრუნველყოფა. IP საიტზე Curlie Understanding IP Addressing: Everything You Ever Wanted To Know. დაარქივებულია ორიგინალიდან — 21 August 2010.
Regional Internet Registry

Regional Internet Registry — ორგანიზაცია, რომელიც დაკავებულია ინტერნეტში ადრესაციისა და მარშრუტიზაციის საკითხებით. RIR დანიშნულება ინტერნეტის ფუნქციონირების ტექნიკური მხარეა: IP-მისამართების, ავტონომიური სისტემების ნომრების გამოყოფა, DNS რევერსული ზონების რეგისტრაცია და სხვა ტექნიკური პროექტები. ასევე RIR ახორციელებს ქსელების სტატისტიკურ ანალიზს, ტრაფიკის გაცვლის წერტილების მონიტორინგს და DNS ძირეული ზონების მხარდაჭერით.
ცარ-ბომბა

მეფე-ბომბი (რუს. Царь-бомба) — ყველაზე დიდი და ყველაზე ძლიერი ბირთვული იარაღი, რომელიც ოდესმე გამოყენებულა. მეფე-ბომბი, მეტსახელად AN602 H-bomb, თავდაპირველად 1961 წლის 30 ოქტომბერს გამოსცადა საბჭოთა კავშირმა. მას ასევე ბომბების მამასაც უწოდებენ. მისი აფეთქება 56 000 000 ტონა სიმძლავრის იყო. საბჭოთა კავშირის ტექნიკოსებს სურდათ, რომ მისი სიმძლავრე 100 000 000 ტონა ყოფილიყო, თუმცა პრობლემების გამო მათ ეს ვერ შეძლეს და მისი სიმძლავრე 56 000 000 ტონამდე შეამცირეს. ბირთვული ბომბის გამოსაცდელი არეალი იყო ახალი მიწის ტერიტორია. აფეთქება არ ყოფილა დიდი სიმძლავრის, რადგან ბომბი მიწიდან 13 კმ.-ზე აფეთქდა. ბომბი ჩამოაგდო საბჭოთა კავშირის ვერტმფრენმა სახელწოდებით ტუპოლევ TU-95. ეს იყო ერთადერთი თვითმფრინავი, რომელსაც შეეძლო ამ ბომბის ტრანსპორტირება. როდესაც ბომბი აფეთქდა ვერტმფრენი უზარმაზარი აფეთქების ტალღიდან ერთი კილომეტრით დაბლა დაეცა. მეფე-ბომბი ყველაზე მძლავრი იარაღია კაცობრიობის მთელ ისტორიაში, რომელსაც გამოცდა ჩაუტარდა და ის გინესის მსოფლიო რეკორდების წიგნშია შეტანილი, როგორც ყველაზე მძლავრი თერმობირთვული მოწყობილობა, რომელმაც გამოცდა გაიარა. აფეთქებით გამოწვეული ნათება შეიმჩნეოდა 1000 კმ-ზე მეტად დაშორებული ადგილიდანაც. ის შეამჩნიეს ნორვეგიაში, გრენლანდიაზე და ალიასკაზე. აფეთქებით გამოწვეულმა სოკოსებური კვამლის სიმაღლემ 67 კმ-ს მიაღწია. „სოკოს“ ქუდის დიამეტრი შეფასებულია 95 კმ-ად, ფეხის კი - 70 კმ-ად. აფეთქების ტალღამ სამჯერ გადაუარა დედამიწას. აფეთქებით გამოწვეული ატმოსფერული წნევის ტალღა სამჯერ დაფიქსირდა ახალ ზელანდიაზე. აფეთქების ადგილიდან 780 კმ-ით დაცილებულ სოფელში კუნძულ დიქსონზე, ფანჯრების მინები ჩაიმსხვრა. ხმოვანი ტალღა, რომელიც აფეთქებას ახლდა, დაახლოებით 800 კმ-ის დაცილებით, მიაღწია ამავე კუძულ დიქსონამდე. ატმოსფეროს იონიზაცია გახდა რადიოკავშირის დაზიანების მიზეზი 40 წუთის განმავლობაში პოლიგონიდან ასეულობით კილომეტრის რადიუსში. ეპიცენტრის რაიონში რადიოაქტიურმა დაბინძურებამ გამოსაცდელი ველის 2-3 კილომეტრიანი რადიუსის მიდამოში შეადგინა არა უმეტეს 1 მილირენტგენი/სთ. გამომცდელთა გუნდი აფეთქებიდან 2 საათში მივიდა ადგილზე და მათთვის რადიოაქტიური დაბინძურება ფაქტიურად საფრთხეს არ წარმოადგენდა. Издания РФЯЦ-ВНИИЭФ დაარქივებული 2018-08-20 საიტზე Wayback Machine. Vitaly I. Khalturin, Tatyana G. Rautian, Paul G. Richards and William S. Leith. A Review of Nuclear Testing by the Soviet Union at Novaya Zemlya, 1955—1990 // «Science and Global Security», 13:1—42, 2005. Big Ivan, The Tsar Bomba en. დაარქივებულია ორიგინალიდან — 2012-05-19. ↑ Чернышёв, А. К. Рекордный советский взрыв : на пути к ядерному сдерживанию : [арх. 17 апреля 2013]. — Саров : ФГУП "РФЯЦ-ВНИИЭФ", 2011. — 43 с. : ил. — 500 экз. ↑ Веселов, А. В. Царь-бомба // Атомпресса : газ.. — 2006. — № 43 (726) (октябрь). — С. 7. ↑ Книга рекордов Гиннесса : 1993. — Москва−Лондон, 1993. — С. 198. ↑ Farkas E. Transit of Pressure Waves through New Zealand from the Soviet 50 Megaton Bomb Explosion (англ.) // Nature. — 1962. — Vol. 193. — Iss. 4817 (24 Feb. 1962). — P. 765—766. — ISSN 0028-0836. — doi:10.1038/193765a0 ↑ Широкорад, А. Б. Вооружение советской авиации 1941-1991 / Под общ. ред. А. Е. Тараса. — Минск : Харвест, 2004. — 736 с. — (Профессионал). — 4000 экз. — ISBN 985-13-2049-8.
ნევადის საცდელი ტერიტორია

ნევადის საცდელი ტერიტორია — ადგილი, რომელიც გათვალისწინებულია ბირთვული იარაღების გამოცდისთვის. იგი მოინახულა ამერიკის შეერთებული შტატების ენერგეტიკის დეპარტამენტმა. ნევადა არის ლას-ვეგასიდან ჩრდილო-დასავლეთით 65 კილომეტრში. ამ ტერიტორიამ თავისი ახალი დანიშნულება 1951 წლის 11 იანვარს მიიღო. იგი მოიცავს 1 350 კვადრატულ კილომეტრზე უდაბნოსა და მთის მიწებს. ბირთვული ტესტირება ნევადას ბაზაზე დაიწყო ერთი კილოტონის სიმძლავრის ბომბით. ეს ბომბი 1951 წლის 27 იანვარს ფრენჩმენში დაეცა. ძალიან ბევრი ბირთვული პერიოდის ფოტო გადაღებულია სწორედ ნევადას ტერიტორიაზე. 1992 წელს ტესტირების დასრულების შემდეგ, ენერგეტიკის დეპარტამენტმა განაცხადა, რომ ტერიტორია საკმაოდ რადიაციული იყო ამდენი ცდების შემდეგ და ეს ადგილი შეერთებული შტატების ყველაზე რადიაციულ ზონად გამოცხადდა. ↑ Kiloton. The Free Dictionary by Farlex. ციტირების თარიღი: 2008-11-13. ↑ Ralph Vartabedian. Nuclear scars: Tainted water runs beneath Nevada desert დაარქივებული 2009-11-16 საიტზე Wayback Machine. Los Angeles Times, 13 November 2009.
გლოსიტი

გლოსიტი — ბაქტერიული ან ვირუსული ინფექციით გამოწვეული ენის ქსოვილების ანთებითი დაავადებაა. ენის ანთებითი პროცესი შესაძლოა იყოს, როგორც ინფექციის შედეგი, ასევე უფრო სერიოზული სისტემატური დაავადების სიმპტომიც. განირჩევა ანთების მწვავე და ქრონიკული ფორმები. გლოსიტს ახლავს ენის ანთება, ფერისა და სტრუქტურის შეცვლა. უყურადღებობის შემთხვევაში გლოსიტს შეიძლება მოჰყვეს პაპილომების (სოკოსებრი ნანაზარდების) ჩამოყალიბება ენის ზედაპირზე. ლოკალური ინფექციის შემთხვევაში გლოსიტის გამომწვევად გვევლინებიან ბაქტერიები ან ვირუსები (ჰერპესვირუსის ჩათვლით), ამასთანავე, ინფექციის განვითარებას ხელს უწყობს ენის დამწვრობა, პირის ღრუსა და ენის მექანიკური ტრავმები. დამტკიცებულია, რომ გლოსიტის განვითარების რისკფაქტორებს მიეკუთვნება ნიკოტინი, ალკოჰოლი, ცხელი სკავები, ცხარე სანელებლები, აგრეთვე ალერგიული რეაქციები კბილის პასტაზე, სავლებლებზე, პირის ღრუს აეროზოლებზე, კარამელზე. გლოსტი შესაძლოა განვითარდეს ისეთი სისტემური დაავადებების ფონზეც, როგორებიცაა რკინადეფიციტური ანემია, წითელი ბრტყელი ლიქენი, B ვიტამინდეფიციტური მდგომარეობა, ერითემა, აფთოზი, სიფილისი და ა.შ იშვიათ შემთხვევებში გლოსტის გამომწვევის დადგენა არ ხერხდება. ვითარდება ენის წვა და ანთება. ენა იღებს მკვეთრ წითელს ან ბორდოსფერს ანემიის დროს ენა იფარება ბაცი ნადებით შესაძლოა ენა გასქელდეს და დარბილდეს რთულდება ღეჭვა, ყლაპვა და საუბარი გლოსტის სიმპტომების შემჩნევისას აუცილებელია მიმართოთ ექიმს. სტომატოლოგი დაგითვალიერებთ პირის ღრუს, ენას, დაადგენს პაპილომების არსებობას ან არარსებობას, დაგისვამთ ზუსტი დიაგნოსტიკისთვის საჭირო კითხვებს და საჭიროების შემთხვევაში დაგინიშნავთ ანალიზებს სისტემური დაავადების გამოსავლენად. ინფექციურ-ანთებითი გლოსიტის შემთხვევაში, პირველ ყოვლისა, აუცილებელია ინფექციის გამომწვევის მოშორება. თანამედროვე მვდიცინა საკმაოდ ფლობს გლოსიტის სამკურნალო პრეპარატებს. როგორც წესი, გლოსიტი, განსაკუთრებით მძიმე შემთხვევების გარდა, არ მოითხოვს ჰოსპიტალიზაციას. პირველ ყოვლისა, დიდი ყურადღება უნდა მიაქციოთ პირის ღრუს ჰიგიენას. იხეხეთ კბილები სულ მცირე 2-ჯერ დღეში, ხარისხიანი კბილის პასტით, რომელიც გირჩიათ თქვენმა ექიმმა. გამომწვევის იდენტიფიკაციის შემდგომ დაგენიშნებათ ანტიბიოტიკები ან სოკოს საწინააღმდეგო პრეპარატები. თანამედროვე მკურნალობის ერთ-ერთ გამართლებულ მეთოდად გველინება იმუნოკორექტორების დანიშვნა. ამ ჯგუფის პრეპარატები ააქტიურებს პირი ღრუს ლორწოვანის დაცვით ფუნქციებს, რითაც აძლიერებს მის ბაქტერიოციდულ აქტივობას. როგორც ცნობილია, უფრო იოლია დაავადების პროფილაქტიკა, ვიდრე მისი მკურნალობა: დაიცავით კბილებისა და პირის ღრუს ჰიგიენა რეგულარულად ჩაიტარეთ სტომატოლოგის კონსულტაციები მოვრიდეთ აგრესიულ საკვებ პროდუქტებსა და ცხარე სანელებლებს მოერიდეთ სიგარვტისა და ალკოჰოლის ბოროტად გამოყენებას მედიცინის დიდი ცნობარი ტომი II, სამედიცინო ტერმინოლოგიისა და დაავადებათა ენციკლოპედია, გამომცემლობა პალიტრა L, თბ 2016 წელი, გვ.207-208 Глоссит на сайте www.solvay-pharma.ru Глоссит на сайте www.medicinelib.ru დაარქივებული 2019-01-08 საიტზე Wayback Machine.
ბირთვული ომი

ბირთვული ომი — სამხედრო კონფლიქტი ან პოლიტიკური სტრატეგია, რომლის დროსაც სახელმწიფოები ბირთვულ იარაღს გამოყენებენ მოწინააღმდეგისთვის ზიანის მისაყენებლად. იმის გამო, რომ ბირთვული იარაღის მასშტაბები უკიდურესად ძლიერია, ბირთვული ომის შესაძლებლობამ დიდი გავლენა მოახდინა საერთაშორისო პოლიტიკაზე. ჯერჯერობით, მხოლოდ ორი სახის ბირთვული იარაღი იქნა გამოყენებული ომის დროს: „ბიჭუნა“ ჰიროსიმასა და „მსუქანა“ ნაგასაკიში, შედეგად კი 120 000 ადამიანი დაიღუპა. მომდევნო წლებში, ათასობით ბევრად უფრო ძლიერი ატომური ბომბი დამზადდა, თუმცა ისინი ომებში არ გამოყენებულა. ატომური ბომბი შექმნა ამერიკის შეერთებულმა შტატებმა, რათა დახმარებოდა ბრიტანეთს მეორე მსოფლიო ომში და ბრძოლა შეეჩერებინა. ჰიროსიმასა და ნაგასაკის დანგრევამ, მანჯურიის ტერიტორიაზე საბჭოთა კავშირის შეჭრამ გამოიწვია იაპონიის დანებება. ასეთი მხოლოდ ორადორი შემთხვევაა, როდესაც ომში გამოიყენეს ატომური იარაღი. იმ პერიოდში მხოლოდ შეერთებულ შტატებს ჰქონდა იმის შესაძლებლობა, რომ დაემზადებინა ატომური ბომბი, თუმცა მალევე მისი შექმნა საბჭოთა კავშირმაც მოახერხა. ცივი ომის პერიოდში ამერიკის შეერთებული შტატები და საბჭოთა კავშირი ერთმანეთს ემტერებოდნენ. მათ ორივეს ჰქონდათ ბევრი ატომური ბომბი, თუმცა მათი გამოყენება ვერცერთმა ვერ შეძლო. ვინაიდან არც ერთი ქვეყანა შეიძლება განადგურდეს სხვა იარაღით, ატომური ომი დიდხანს ვერ გაგრძელდებოდა, ქვეყნები შეუტევდნენ ერთმანეთს ატომური იარაღებით, რაც უდიდეს ზარალს გამოიწვევდა, განადგურდებოდა სამყაროს დიდი ნაწილი და ძალიან ბევრი ქვეყანა ვეღარც კი იარსებებდა. ეს ვითარება ცნობილი გახდებოდა, როგორც „ტერორის ბალანსი“, ან ეს ორი უძლიერესი ქვეყანა შეთანხმდებოდა და მათ შორის დამყარდებოდა მშვიდობა მესამე მსოფლიო ომამდე. რუსეთსა და აღმოსავლეთ ევროპაში კომუნისტური მმართველობის დასრულების შედეგ, ამერიკასა და რუსეთს შორის დაძაბულობა შერბილდა და ომის საშიშროებაც შემცირდა. აშშ.-სა და რუსეთის გარდა ატომური ბომბები აქვთ ასევე: ბრიტანეთს, საფრანგეთს, ჩინეთს, ისრაელს, ინდოეთს, პაკისტანსა და ჩრდილოეთ კორეას. ატომური ტექნოლოგიის განვითარება, წინსვლა და გამარტივება ძალიან დიდ საფრხეს შეიცავს. შესაძლებელია, რომ ტერორისტულმა დაჯგუფებებმა ხელში ჩაიგდონ ბირთვული იარაღი და გამოიყენონ იგი მათდასასიკეთოთ. ბირთვული ომი — ბიბლიოვიკი Fallout: After a Nuclear Attack დაარქივებული 2010-05-27 საიტზე Wayback Machine. – slideshow by Life magazine The Effects of Nuclear War დაარქივებული 2016-08-28 საიტზე Wayback Machine. (1979) — handbook produced by the United States Office of Technology Assessment (hosted by the Federation of American Scientists) Nuclear Attack Planning Base – 1990 (1987) — assessment of the effects of a major Soviet attack on the United States produced by the Federal Emergency Management Agency (hosted by the Federation of American Scientists) Nuclear War Survival Skills (1979/1987) — handbook produced by Oak Ridge National Laboratory (use menu at left to navigate)
ჰვასონი

ჰვასონი (კორ. 화성시?, 華城市?) — ქალაქი კიონგიდოს პროვინციაში, სამხრეთი კორეა. ქალაქი მდებარეობს პროვინციის სამხრეთ-დასავლეთ ნაწილში. ჩრდილოეთით ესაზღვება ქალაქები: ანიანი, ანსანი და სიჰინი; აღმოსავლეთით - ოსანი, სუვონი და იონინი; სამხრეთით - პჰიონტჰეკი. დასავლეთით ესაზღვრება ყვითელი ზღვა. ქალაქის ლანდშაფტი ჩრდილო-აღმოსავლეთით მაღლობით, ხოლო დასავლეთში დაბლობით გამოირჩევა. ხე: გინკგო - პატიოსნების სიმბოლო. ყვავილი: ფორციზია - საბრძოლო სულისკვეთებისა და მოქალაქეთა ერთიანობის სიმბოლო. ფრინველი: მტრედი - მშვიდობის სიმბოლო. პერსონაჟი-თილისმა: მხიარული პატარა კაცუნები, სახელად Fine.  ჩინეთი სინტაი - 2001-დან.  ვიეტნამი ფუტხო - 2004-დან.  ვიეტნამი დანანგი - 2005-დან.  კანადა ბერნაბი - 2007-დან.  ჩინეთი ვეიხაია - 2007-დან. ქალაქის სახელმწიფო საბჭოს საიტი დაარქივებული 2017-10-20 საიტზე Wayback Machine. ↑ https://kosis.kr/statHtml/statHtml.do?orgId=101&tblId=DT_1B040A3&checkFlag=N
50 (რიცხვი)

ორმოცდაათი — ორმოცდამეათე ნატურალური რიცხვი. არის ორმოცდაცხრის მომდევნო და ორმოცდათერთმეტის წინამდგომი. აღინიშნება სიმბოლოთი 50. 50 არის მეხუთე ათეულის პირველი ლუწი და შედგენილი რიცხვი. სიტყვა „ორმოცდაათი“ რთული შედგენილობისაა და მისი პირვანდელი ვარიანტია ორი ოცი და ათი (იგულისხმება ორმოცზე ათი ერთეულით მეტი). Prime Curios! 50 from the Prime Pages
51 (რიცხვი)

ორმოცდათერთმეტი — ორმოცდამეთერთმეტე ნატურალური რიცხვი. არის ორმოცდაათის მომდევნო და ორმოცდათორმეტის წინამდგომი. აღინიშნება სიმბოლოთი 51. 51 არის კენტი და შედგენილი რიცხვი. სიტყვა „ორმოცდათერთმეტი“ რთული შედგენილობისაა და მისი პირვანდელი ვარიანტია ორი ოცი და ათ-ერთ-მეტი (იგულისხმება ორმოცდაათზე ერთი ერთეულით მეტი). Prime Curios! 51 from the Prime Pages
52 (რიცხვი)

ორმოცდათორმეტი — ორმოცდამეთორმეტე ნატურალური რიცხვი. არის ორმოცდათერთმეტის მომდევნო და ორმოცდაცამეტის წინამდგომი. აღინიშნება სიმბოლოთი 52. 52 არის ლუწი და შედგენილი რიცხვი. სიტყვა „ორმოცდათორმეტი“ რთული შედგენილობისაა და მისი პირვანდელი ვარიანტია ორი ოცი და ათ-ორ-მეტი (იგულისხმება ორმოცდაათზე ორი ერთეულით მეტი). Prime Curios! 52 from the Prime Pages
53 (რიცხვი)

ორმოცდაცამეტი — ორმოცდამეცამეტე ნატურალური რიცხვი. არის ორმოცდათორმეტის მომდევნო და ორმოცდათოთხმეტის წინამდგომი. აღინიშნება სიმბოლოთი 53. 53 არის კენტი და მარტივი რიცხვი. სიტყვა „ორმოცდაცამეტი“ რთული შედგენილობისაა და მისი პირვანდელი ვარიანტია ორი ოცი და ათ-სამ-მეტი (იგულისხმება ორმოცდაათზე სამი ერთეულით მეტი). Prime Curios! 53 from the Prime Pages
რაზგრადი

რაზგარდი (ბულგ. Разград) — ქალაქი ჩრდილო-აღმოსავლეთ ბულგარეთში, რაზგრადის ოლქის ადმინისტრაციული ცენტრი. 2012 წლის აღწერის მონაცემებით მოსახლეობა 33,416 ადამიანს შეადგენს. მდებარეობს მდინარე რუსენსკი ლომის ხეობაში, რომელიც ლუდოგორიეს ისტორიულ და გეოგრაფიულ რეგიონში მიეგინება. ბოლო აღწერი მიხედვით ქალაქში შემდეგი ეთნიკური ჯგუფები ცხოვრობენ: ბულგარელები: 24,701 (79.1%) ბულგარელი თურქები: 5,902 (18.9%) ბოშები: 288 (0.9%) სხვა: 140 (0.4%) განუსაზღვრელი: 195 (0.6%) არ გაახმოვანეს: 2,654 (7.8%) რაზგარდი დამეგობრებულია შემდეგ ქალაქებთან: ორიოლი, რუსეთი (1968-დან) სომბატჰეი, უნგრეთი (1992-დან) ვიტენბერგე, გერმანია (2001-დან) არმა, ჩრდილოეთი ირლანდია, გაერთიანებული სამეფო (1995-დან) შალონ-ან-შამპანი, საფრანგეთი (1975-დან) ავჯილარის რაიონი, თურქეთი (2000-დან) იანჩჟოი, ჩინეთი (2000-დან) ბრუნსვიკი, აშშ (1998-დან) პოზნანი, პოლონეთი (2006-დან) ასენი, ნიდერლანდები (2006-დან) კელერაში, რუმინეთი (2007-დან) სალონიკი, საბერძნეთი (2008-დან) the news from Razgrad and Razgrad district Razgrad municipality website ↑ 1.0 1.1 (ბულგარული)National Statistical Institute - 2012 დაარქივებული 2012-11-13 საიტზე Wayback Machine. ↑ (ბულგარული) Population on 01.02.2011 by provinces, municipalities, settlements and age; National Statistical Institute დაარქივებული 08.09.2013, საიტზე Wayback Machine. ↑ Population by province, municipality, settlement and ethnic identification, by 01.02.2011; Bulgarian National Statistical Institute დაარქივებული 22.04.2012, საიტზე Wayback Machine. (ბულგარული)
54 (რიცხვი)

ორმოცდათოთხმეტი — ორმოცდამეთოთხმეტე ნატურალური რიცხვი. არის ორმოცდაცამეტის მომდევნო და ორმოცდათხუთმეტის წინამდგომი. აღინიშნება სიმბოლოთი 54. 54 არის ლუწი და შედგენილი რიცხვი. სიტყვა „ორმოცდათოთხმეტი“ რთული შედგენილობისაა და მისი პირვანდელი ვარიანტია ორი ოცი და ათ-ოთხ-მეტი (იგულისხმება ორმოცდაათზე ოთხი ერთეულით მეტი). Prime Curios! 54 from the Prime Pages
55 (რიცხვი)

ორმოცდათხუთმეტი — ორმოცდამეთხუთმეტე ნატურალური რიცხვი. არის ორმოცდათოთხმეტის მომდევნო და ორმოცდათექვსმეტის წინამდგომი. აღინიშნება სიმბოლოთი 55. 55 არის კენტი და შედგენილი რიცხვი. სიტყვა „ორმოცდათხუთმეტი“ რთული შედგენილობისაა და მისი პირვანდელი ვარიანტია ორი ოცი და ათ-ხუთ-მეტი (იგულისხმება ორმოცდაათზე ხუთი ერთეულით მეტი). Prime Curios! 55 from the Prime Pages
ნინო ღამბაშიძე

ნინო ღამბაშიძე (დ.20 აგვისტო, 1955, თბილისი, საქართველო) — ქართველი ეთნოლოგი. ნ. ღამბაშიძემ 1977 წელს დაამთავრა თბილისის სახელმწიფო უნვერსტიტეტის დასავლეთ ევროპის ენებისა და ლიტერატურის ფაკულტეტის ინგლისური ენის განყოფილება. ამავე წლიდან მუშაობს ივანე ჯავახიშვილის სახელობის ისტორიისა და ენთოლოგიის ინსტიტუტში მეცნიერ თანამშრომლად. იგი მონაწილეობდა ფილმში „ჟამი მოქცევისა“ (1982). მას გამოქვეყნებული აქვს 21 სტატია და თეზისი. ნინო ღამბაშიძე — საქართველოს ბიოგრაფიული ლექსიკონი [1][მკვდარი ბმული]
მოსკოვური საყარაულო

მოსკოვური საყარაულო (რუს. Московская сторожевая) — ძაღლის ჯიში, რომელიც გამოიყვანეს სსრკ-ში XX საუკუნის 50-იან წლებში. ჯიში შეიქმნა ნაგაზის, სენბერნარისა და რუსული ჭრელი მადევარის შეჯვარების გზით. სიმაღლე 68 სმ აღწევს, ხოლო წონა 55 კგ-მდე. მოსკოვური საყარაულო გამოიყენება როგორც საყარაულო და სასამსახურო ძაღლი. მოსკოვური საყარაულო (რუსული) მოსკოვური საყარაულო (რუსული)
ტონი ბლერი

ენტონი ჩარლზ ლინტონ ბლერი ინგლ. Anthony Charles Lynton Blair; დ. 6 მაისი, 1953, ედინბურგი) — გაერთიანებული სამეფოს პრემიერ-მინისტრი 1997-2007 წლებში, ლეიბორისტული პარტიის ლიდერი 1994-2007 წლებში და პარლამენტის წევრი სეჯფილდის ოლქიდან 1983-2007 წლებში. 2007 წლის 27 ივნისს გადადგა პრემიერ-მინისტრის პოსტიდან და ამავე დროს დაინიშნა ახლო აღმოსავლეთში დესპანად გაეროს, ევროკავშირის, აშშ-ისა და რუსეთის (კვარტეტი) სახელით. The Office of Tony Blair დაარქივებული 2012-01-17 საიტზე Wayback Machine. – Official website Tony Blair Faith Foundation დაარქივებული 2010-12-10 საიტზე Wayback Machine. The Blair Years – Timeline at BBC News ვიკისაწყობში არის გვერდი თემაზე: ტონი ბლერი
კონტინენტის წყალქვეშა კიდე

კონტინენტის წყალქვეშა კიდე — მსოფლიო ოკეანის ფსკერის პერიფერიული ნაწილი, რომელიც რელიეფით და გეოლოგიური თვალსაზრისით ხმელეთის გაგრძელებას წარმოადგენს. კონტინენტის წყალქვეშა კიდის საერთო ფართობია დაახლოებით 81,5 მლნ. კმ². იგი შედგება შელფის, კონტინენტური კალთისა და კონტინენტის ძირისაგან. ეს უკანასკნელი ორგანული სამყაროს სიღარიბით ოკეანის საგებს უახლოვდება. რადგან კონტინენტის ძირი ყველგან არ არის გამოხატული, ზოგი მკვლევარი კონტინენტის წყალქვეშა კიდის საზღვარს უშუალოდ კონტინენტური კალთის ძირში ატარებს. ხმელეთის სიახლოვის გამო კონტინენტის წყალქვეშა კიდეზე (განსაკუთრებით შელფსა და კონტინენტის ძირზე) დიდი რაოდენობით გროვდება ტერიგენული მასალა. კონტინენტის წყალქვეშა კიდე წარმოადგენს კონტინენტის ნაწილს, რომელიც განლაგებულია ოკეანის დონეზე დაბლა. ხასიათდება დედამიწის ქერქის კონტინენტური ტიპით. იკავებს დედამიწის ზედაპირის ფართობის დაახლოებით 14 %-ს. ხმელეთის პლატფორმულ მონაკვეთებთან შედარებით, გრანიტული ფენა კონტინენტის წყალქვეშა კიდის ფარგლებში ნაკლები სიმძლავრისაა, ხოლო კონტინენტის ძირის საზღვართან ოკეანის საგებთან ერთად სრულებით ხდება მისი ამოსოლვა, რომელიც ამ მხრივ, ადგილს ოკეანის დედამიწის ქერქს უთმობს. კონტინენტის წყალქვეშა კიდე იკავებს წყნარი ოკეანის ტერიტორიის 10 %-ს. კონტინენტის წყალქვეშა კიდეზე აქტიურად მიმდინარეობს წყალქვეშა პროცესები (ტალღების მოქმედება, მიქცევა და მოქცევა, სიმღვრივის ნაკადები, დინება და სხვა). ტექტონიკური თვალსაზრისით, კონტინენტის წყალქვეშა კიდე ჩვეულებრივ მიეკუთვნება კონტინენტურ ბაქნებს, თუმცა ადგილ-ადგილ შეინიშნება სეისმურობისა და ახალგაზრდა ვულკანიზმის გამოვლინებები. კონტინენტის წყალქვეშა კიდე ოკეანის წყლებითაა დაფარული. კონტინენტის წყალქვეშა კიდე გამოირჩევა ფსკერული ნალექების დიდი სიჭრელით, განსაკუთრებით შელფის ფარგლებში, რაც აიხსნება არა მხოლოდ ფაციალური ვითარების მრავალფეროვნებით, არამედ შელფზე სუბაერალური გენეზისის რელიქტური დანალექების ფართო გავრცელებითაც. კონტინენტის წყალქვეშა კიდე მსოფლიო ოკეანის ფსკერის ათვისებისათვის მეტად ხელმისაწვდომი რაიონია, სადაც მოიპოვებენ ნავთობსა და ბუნებრივ აირს (შელფზე). კონტინენტის წყალქვეშა კიდე — სტატია ენციკლოპედია ბრიტანიკიდან (ინგლისური) ↑ ქართული საბჭოთა ენციკლოპედია, ტ. 5, თბ., 1980. — გვ. 647. ↑ კონტინენტის წყალქვეშა კიდე — დიდი რუსული ენციკლოპედია დაარქივებული 2018-01-17 საიტზე Wayback Machine. (რუსული) ↑ 3.0 3.1 კონტინენტის წყალქვეშა კიდე — დიდი საბჭოთა ენციკლოპედია (რუსული)
ბაბაკარი

ბაბაკარი (სომხ. Պապաքարի լեռնաշղթա, აზერ. Babaqar silsiləsi) — ქედი საქართველოს, სომხეთისა და აზერბაიჯანის საზღვრების შეხვედრის კუთხეში. აგებულია მერგელებითა და კირქვით. ზედაპირი უტყეოა. მწვერვალების სია 1976 წელს საბჭოთა არმიის მიერ შედგენილი რუკის მიხედვით: დასავლეთიდან აღმოსავლეთისაკენ: ქავახთეფე — 513 მ. აღთეფე — 452 მ. ადამდაში — 535 მ. შიშტეფე — 623 მ. დასავლეთიდან აღმოსავლეთისაკენ: დანადაღი — 800 მ. ელდაღი — 832 მ. გიუნეშტეფე — 747 მ. ქიორფულუ — 959 მ. ქეჩილტეფე — 629 მ. თარსი — 884 მ. ბაბაკარი — 700 მ. Папакарский хребет / Малый Кавказ / Путеводители. poxod.ru. ციტირების თარიღი: 21 აგვისტო 2018. ↑ http://mapk38.narod.ru/map1/ik38103.html ↑ http://mapk38.narod.ru/map1/ik38102.html
ზაჰი ჰავასი

ზაჰი ჰავასი (არაბ. زاهى حواس‎‎, დ. 28 მაისი, 1947, დამიეტა, ეგვიპტე) — ეგვიპტელი არქეოლოგი და ძველი ეგვიპტის ისტორიკოსი, თანამედროვე ეგვიპტოლოგიის ერთ-ერთი აღიარებული ავტორიტეტი. აქტიურ პოპულარიზაციას უწევს ძველი ეგვიპტის ისტორიასა და კულტურას სატელევიზიო დოკუმენტური სერიალების მეშვეობით. ზაჰი ჰავასის ოფიციალური საიტი დაარქივებული 2009-03-31 საიტზე Wayback Machine.